स्टेशन के दोनों छोर पर अंधेरा, यार्ड के पास चोरी और हत्या आरपीएफ के पत्र के बाद सुरक्षा पर ध्यान नहीं दे रहा रेलवे
रेलवे कर्मचारी या ग्राहकों को दिक्कत, तब देखेंगे
कुछ ऐसी घटनाएं, जिसके कारण दिक्कत, अफसर सुनने को तैयार नहीं
आशीष दुबे | बिलासपुर 99079-01010
रेलवे स्टेशन के दोनों छोर पर कोचिंग यार्ड, अंडरब्रिज और दूसरे स्थान रेलवे अफसरों की अनदेखी और अव्यवस्था के कारण जुर्म के ठिकाने बन चुके हैं। पटरी के किनारे किसी दिन युवक की लाश मिलती है तो किसी ने दिन महिला को मारकर फेंक दिया जाता है। सबसे ज्यादा दिक्कत उन कोचिंग डिपो व गुड्स यार्ड के आसपास होती है, जहां रेलवे ने ट्रेनों में लगने वाले अरबों रुपए के सामान डंप कर रखे हैं। यहां चोरियां बढ़ती जा रही हैं। लोहे, कॉपर और तांबा चुराने के फेर में चोर हर दिन कोई ऐसी हरकत कर रहा है, जिससे यहां काम करने वाले रेलवे के कर्मचारी परेशान हैं। इन सबकी वजह यहां फैला अंधेरा है। सालों बाद रेलवे के अधिकारी यहां टावर लाइटिंग की व्यवस्था नहीं कर सके हैं। यही वजह है कि परेशानी बढ़ती जा रही है।
आरपीएफ के जिम्मेदारों ने इसके संदर्भ में रेल अफसरों को कई बार चिटि्ठयां लिखकर जानकारी दी है। बताया गया है कि रेलवे स्टेशन के दोनों तरफ दो- दो किलोमीटर क्षेत्र में लाइटिंग की व्यवस्था अनिवार्य है। एक तरफ चुचुहियापारा ओवरब्रिज है तो दूसरी ओर व्यापार विहार छोर पर कोचिंग कॉम्पलेक्स और गुड्स ट्रेनों का यार्ड बनाया गया है। कोचिंग डिपो में बोगी की धुलाई होती हैअन्य काम भी होते हैं। इसी तरह गुड्स यार्ड में रेलवे ने करोड़ों के सामान रखा है। इसके चलते इसकी सुरक्षा जरूरी है। इसके चार किलोमीटर के दायरे में घुप अंधेरा है। इसलिए चोर सक्रिय हैं। इसके बावजूर रेल अफसर अनदेखी कर रहे हैं।
व्यापार विहार मार्ग से रेलवे ट्रैक तक यही रास्ता चोरों को कोचिंग डिपो तक प्रवेश करने में मदद करता है। अंधरे के कारण वे चोरी करके भाग निकलते हैं।
आंकड़े बताते हैं पटरियों पर अपराध की कहानी
कुछ साल की घटनाओं पर गौर करें तो हर दिन कोई न कोई वारदात हो रही है। दूसरी वजह रेलवे के ये यार्ड पूरी तरह कवरअपर नहीं हैं। कई स्थानों से ये पूरा इलाका खुला पड़ा है। जहां जालीनुमा दीवार बनाई गई है, वहां भी चोर तार काटकर अंदर घुस जाते हैं और चोरी की घटना को अंजाम दे रहे हैं। इन्हें व्यवस्थित करने के लिए टावर लाइट लगवाना बेहद जरूरी है, ताकि यहां होने वाली हरेक गतविधियांें की जानकारी मिल सके। सबसे ज्यादा दिक्कत यार्ड में रात के वक्त मौजूद अफसर या कर्मचारी को होती है। यहां किसी अनहोनी की आशंका के चलते सबकुछ जानकर भी वे सहमे रहते हैं। जब उन्हें किसी बात की भनक लगती है तो वे आरपीएफ को इसकी जानकारी देते हैं, पर उनके आते तक बहुत देर हो चुकी होती है और चोर अपना काम कर निकल जाता है। इसी अव्यवस्था के कारण लगातार घटनाएं सामने आ रही हैं।
सबसे ज्यादा आय अर्जित करने वाला जोन, स्थिति बताती है अफसर काम नहीं करना चाहते
दक्षिण पूर्व मध्य रेलवे, बिलासपुर, भारत के सत्रह रेलवे जोन मुख्यालयों में से एक है जिसका मुख्यालय बिलासपुर, छत्तीसगढ़ में स्थित है। इसके कार्यक्षेत्र में बिलासपुर, रायपुर तथा नागपुर मंडल आतें हैं। दक्षिण-पूर्व-मध्य रेलवे, बिलासपुर भारत के सभी 17 रेलवे जोनों में सबसे अधिक आय अर्जित करने वाला ज़ोन मुख्यालय है। इसके पूर्व बिलासपुर तथा रायपुर रेल मंडल दक्षिण-पूर्व रेलवे, कोलकता से संचालित होते थे। इसके बावजूद रेलवे के अहम पदों पर बैठे जिम्मेदार अधिकारी सुरक्षा व्यवस्था पर ध्यान नहीं दे रहे हैं। जबकि अफसरों ने सुरक्षा और सरंक्षा को महत्वर्पूण माना है।
पीसी त्रिपाठी, सीपीआरओ, रेलवे
सीधी बात
क्या वजह है कि रेलवे कोचिंग डिपो और गुड्स यार्ड के आसपास लाइटिंग की व्यवस्था कमजोर है?
- लाइटिंग को लेकर रेलवे के मानक तय हैं। उसके हिसाब से ये व्यवस्था की जाती है।
इसके कारण यार्ड और ओवरब्रिज में अपराध हो रहे हैं, रेलवे कोचिंग डिपो में चोरी की घटनाएं घट रही हैं, फिर भी क्यों इसकी अनदेखी हो रही है?
- रेलवे कर्मचारी या रेलवे के ग्राहक को किसी तरह की तकलीफ होगी तो लाइटिंग पर विचार करेंगे।
आरपीएफ ने कई बार रेल अफसरों को चिट्ठी लिखकर इसकी जानकारी दी है, फिर भी अव्यवस्था है, ऐसा क्यों?
- मुझे इसकी जानकारी नहीं है।
? कब तक ये व्यवस्था कराएंगे, ताकि अपराध की रोकथाम की जा सके?
- आने वाले दिनों पर इस पर बात होगी। सबकुछ तो ठीक चल रहा है।
केस-3
केस-2
केस-1
कोचिंग डिपो के आसपास कुछ चोरों का गिरोह सक्रिय है। उनकी नजर यहां कर्मचारियों के हटने पर होती है। जैसे ही उन्हें सूनापन मिलता है वे यहां घुसकर रेलवे के सामान चोरी कर ले जाते हैं। जानकर बताते हैं कि उनके पास गैस कटर और कुछ ऐसी मशीनें होती हैं, जिससे वे कुछ मिनटों में लाखों के सामान पर हाथ साफ कर देते हैं। एेसा सालोें से चल रहा है। इसके बावजूद सबकुछ जस का तस है। रेलवे के अधिकारी कहते हैं कि जब रेल कर्मचारियों और रेलवे के ग्राहक को परेशानी होगी तब वे सुरक्षा को लेकर ध्यान देंगे। फिलहाल उनके पास कोई दूसरा विकल्प नहीं है।
तारबाहर अंडरब्रिज के दूसरी ओर वार्ड क्रमांक 10 में रेलवे ट्रैक के किनारे शनिवार की सुबह 30-32 साल की महिला की सीमेंट के स्लीपर पर लाश देखी गई। उसके चेहरे व गले पर गहरे चोट के निशान थे। दोनों जगह से खून बहा था। आंख भी सूजी हुई थी। सूचना मिलने पुलिस वहां पहुंची और उसकी शिनाख्ती का प्रयास किया। महिला को अभी तक किसी ने नहीं पहचाना है। जिस हालत में उसका शव मिला है, इस बात से इनकार नहीं किया जा सकता है कि उसकी हत्या किसी और जगह में की गई होगी। पुलिस ने पंचनामा के बाद शव को पोस्टमार्टम के लिए भेजा। जिला अस्पताल में पीएम हुआ। महिला से दुष्कर्म की आशंका जताई गई थी। पुष्टि करने सिरगिट्टी थानेदार पीएम के दौरान मौजूद रहे पर डाक्टरों ने मौखिक तौर पर इससे इनकार किया है।
आज से चार दिन पहले रेलवे के कोचिंग डिपो के पास कतियापारा के एक युवक की खून से लथपथ लाश मिली। उसकी गर्दन और पेट में धारदार हथियार के निशान थे। जीआरपी को जब इसकी सूचना मिली तो वे मौके पर पहुंचे। यहां से नशीना इंजेक्शन, चश्मा लाइटर और दूसरे सामान जब्त किए गए। जाहिर तौर पर घटना अंधेरे के कारण हुई थी। मृतक की पहचान कतियापारा निवासी प्रभाकर उर्फ जोनी भोई के रूप में की गई। पोस्टमार्डम के बाद परिजनों को उसका शव सौंप दिया गया है।
चोरों का गैंग सक्रिय, हर हफ्ते परेशान हैं कर्मचारी
महिला की हत्या के बाद रेलवे ट्रैक पर लाकर फेंक दिया
कोचिंग डिपो के पास खून से लथपथ लाश
कुछ दिन पहले युवक की लाश मिली, एक महिला की शव भी लावारिस पड़ी थी, हर दिन तांबा, कॉपर और लोहे के लिए यार्ड में घुस रहे चोर
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hne_Deva hne_Deva hin_Deva hin_Deva hin_Deva hin_Deva hin_Deva bho_Deva hin_Deva